Кыргыз Республикасынын Билим берүү жана

 илим министрлигинин 2021-жылдын “\_\_\_\_\_\_”

 \_\_\_\_\_\_\_\_\_\_\_\_\_\_\_ № \_\_\_\_\_\_ буйругунун

 тиркемеси

**Кыргыз Республикасынын Билим берүү жана илим министрлиги**

**Жогорку кесиптик билим алуунун мамлекеттик билим берүү стандарты**

**БАГЫТЫ: 570018 Хореография режиссурасы**

**Квалификация: Адис**

**Бишкек 2021**

**1. Жалпы жобо**

1.1. Жогорку кесиптик билим берүүнүн **570008 Аспапта аткаруучулук** адистигибоюнча ушул Мамлекеттик билим берүү стандарты "Билим берүү жөнүндө" Кыргыз Республикасынын [Мыйзамына](http://cbd.minjust.gov.kg/act/view/ky-kg/1216?cl=ky-kg) жана башка ченемдик укуктук актыларга ылайык Кыргыз Республикасынын Билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

 Мамлекеттик билим берүү стандартын аткаруу адистерди даярдоо боюнча кесиптик билим берүү программаларын ишке ашыруучу бардык ЖОЖдор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар:**

 Жогорку кесиптик билим берүүгө мамлекеттик билим берүүнүн үлгүсүндө Кыргыз Республикасынын “Билим берүү жөнүндө” мыйзамына, ошондой эле Кыргыз Республикасы катышкан жана мыйзамда бекитилген тартипке ылайык күчүнө кирген жогорку кесиптик билим берүү чөйрөсүндөгү эл аралык келишимдерге ылайык терминдер жана аныктамалар колдонулат.

- негизги билим берүү программасы - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-усулдук документтердин жыйындысы;

- даярдоонун багыты - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- профиль - негизги билим берүү программасынын кесиптик ишмердиктин конкреттүү бир түрүнө жана (же) объектисине багытталышы;

-компетенция - окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- кредит - негизги кесиптик билим берүү программасынын эмгекти талап кылышынын шарттуу өлчөмү;

- окутуунун натыйжалары - негизги билим берүү программасы модулу боюнча окуунун натыйжасында ээ болгон компетенциялар.

- жалпы илимий компетенциялар - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окууга, талдоого жана синтез кылууга жөндөмдүүлүк;

- инструменттик компетенция - когнитивдик жөндөмдүүлүктү, идеяларды жана ойлорду түшүнүү жана пайдалана билүү жөндөмдөрүн; методологиялык жөндөмдү, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмүн; технологиялык жөндөмдү, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөрдү, лингвистикалык жөндөмдөрдү, коммуникациялык компетенцияны камтыйт;

- социалдык-инсандык жана жалпы маданий компетенциялар - сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмөлөр;

- кесиптик стандарт - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негизги документ.

**1.3. Кыскартуулар жана белгилөөлөр:**

Ушул Мамлекеттик окутуу стандартында төмөнкү кыскартуулар колдонулат:

**МБС -** Мамлекеттик билим берүү стандарты;

**ЖКБ** – жогорку кесиптик билим;

**НББП** – негизги билим берүү программасы;

**ОУП** – окуу-усулдук бирикмелер;

**НББП СЦ** – негизги билим берүү программасынын сабактарынын цикли;

**ЖИК** – жалпы илимий компетенциялар;

**ИК** - инструменталдык компетенциялар;

**КК** – кесиптик компетенциялар;

**ЖМК** -социалдык-инсандык жана жалпы маданий компетенциялар.

**2. Колдонуу чөйрөсү**

2.1. Жогорку кесиптик билим берүүнүн ушул Мамлекеттик билим берүү стандарты (мындан ары- ЖКБ МБС) **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен НББП ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-усулдук документтерди иштеп чыгуу Кыргыз Республикасынын аймагында тийиштүү адистик боюнча лицензиясы бар менчигинин түрүнө жана ведомстволук таандыгына карабастан бардык жогорку кесиптик билим берүү уюмдарынын (мындан ары - ЖОЖдор ) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.;"

2.2. **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ушул ЖКБ МБС негизги колдонуучулары төмөнкүлөр болуп саналат:

- өз жогорку окуу жайларында бул багытта жана даярдык деңгээли боюнча илимдин, техниканын жетишкендиктерин жана социалдык чөйрөнү эске алуу менен негизги билим берүү программаларын иштеп чыгуу, натыйжалуу жүзгө ашыруу жана жаңыртуу үчүн жооптуу жогорку окуу жайларынын администрациясы жана илимий-педагогикалык курамы (профессорлор-окутуучулар курамы, илимий кызматкерлер);

- даярдоонун ушул багыты боюнча жогорку окуу жайынын негизги билим берүү программасын өздөштүрүү боюнча өз окуу ишмердүүлүгүн натыйжалуу жүзөгө ашыруу үчүн жооптуу студенттер;

- кесиптик ишмердүүлүктүн тийиштүү чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндө аткаруу бийлигинин борбордук мамлекеттик органынын тапшырмасы боюнча негизги билим берүү программаларын иштеп чыгууну камсыз кылуучу окуу-усулдук бирикмелер жана кеңештер;

- жогорку кесиптик билим берүүнү финансылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө аттестацияны, сапатка контролду жүзөгө ашыруучу ыйгарым укуктуу мамлекеттик органдар.

- билим берүү программаларын жана уюмдарды аккредитациялоочу аккредитациялык агенттиктер.

**2.3. Абитуриенттердин даярдык деңгээлине талаптар.**

2.3.1. "Адис" квалификациясын ыйгаруу менен жогорку кесиптик билим алууга талапкер абитуриенттин билиминин деңгээли – жалпы орто жана атайын музыкалык билим; же атайын орто кесиптик билим же абитуриентте хореография өнөрү жагында билим берүү мекемесинин бүтүрүүчүсүнө карата талаптарга тиешелүү билимдердин, көндүмдөрдүн жана жөндөмдөрдүн көлөмүнө ээ болуу шартында жогорку атайын билим.

2.3.2. Абитуриентте жалпы орто билими жөнүндө мамлекеттик үлгүдөгү документи жана атайын музыкалык билим алгандыгы тууралуу күбөлүгү; же орто кесиптик (же жогорку кесиптик) билими жөнүндө күбөлүгү болушу керек.

**3. Адистиктин жалпы мүнөздөмөсү**

3.1. Кыргыз Республикасында **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ЖКБ МБС өзүнчө адистиктер боюнча жүзөгө ашырылат.

Адистик боюнча ЖКБ МБСти толугу менен өздөштүргөн жана белгиленген тартиптеги мамлекеттик жыйынтыктоочу аттестациялоону ийгиликтүү өткөн жогорку окуу жайларынын бүтүрүүчүлөрүнө "адис" квалификациясын ыйгаруу менен жогорку кесиптик билими жөнүндө диплом берилет .

3.2. **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ЖКБ МБС өздөштүрүүнүн ченем мөөнөтү – күндүзгү окутуу формасында кеминде 5 жылды түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурда адистик боюнча ЖКББ НББП өздөштүрүү мөөнөттөрү ЖОЖ тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тиешелүү профилдеги кесиптик орто билими же жогорку кесиптик билими бар адамдарга адистик боюнча тездетилген программалар менен ЖКББ НББПны өздөштүрүүгө укук берилет. Тездетилген программаларды ишке ашырууда окуу мөөнөтү башка билим берүү программасы боюнча кесиптик орто билим (же) жогорку билим алууда студент өздөштүргөн (өткөн) өзүнчө дисциплиналар (модулдар) жана (же) өзүнчө практикалар боюнча окутуунун натыйжаларын толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги ЖОЖ тарабынан өз алдынча аныкталат.

Орто кесиптик билим берүү базасында адистик боюнча ЖКББ НББП өздөштүрүү мөөнөттөрү окутуу формасында тездетилген программаларды ишке ашыруунун алкагында 4 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн ЖОЖ өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда ЖОЖ мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Адистик боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3.Жалпы орто же орто кесиптик билимдин базасында күндүзгү окуу формасындагы адистик боюнча НББПны өздөштүрүүнүн жалпы эмгекти талап кылышы 300дөн кем эмес кредитти түзөт.

Күндүзгү окуу формасы боюнча окуу жылындагы ЖКББ НББПнын эмгекти талап кылышы 60тан кем эмес кредитке барабар.

Бир окуу семестринин эмгекти талап кылышы 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан жана учурдагы эмгекти талап кылышы окуу жылында 48ден кем эмес кредитти түзөт.

**3.4. 570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ЖКБ МБСнын инсанды окутуу жана тарбиялоо жагында максаттары.

3.4.1. Окутуу жагында **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ЖКБ МБСнын максаты ар кандай стилдеги хореографиялык чыгармаларды жана академиялык балет өнөрү жанрларынын интерпретациялоо маселелерин өз алдынча чечүүгө мүмкүндүк берген көндүмдөрдүн жана билимдердин комплексине ээ кеңири жалпы кесиптик жактан өнүккөн, бүтүрүүчүгө тандалган ишмердүүлүк чөйрөсүндө ийгиликтүү иштөөгө мүмкүндүк берген, окуу жайларда жаш музыканттарды даярдоонун заманбап усулуна ээ, эмгек рыногунда анын социалдык мобилдүүлүгүнө жана туруктуулугуна өбөлгө болгон универсалдуу жана предметтик-адистештирилген компетенцияга ээ жалпы гуманитардык билими бар жогорку квалификациядагы адисти даярдоо болуп саналат.

3.4.2. Тарбиялоо жагында **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ЖКБ МБСнын максаты төмөнкүлөр болуп саналат:

активдүү жарандык позициясы, толеранттуу, максатка умтулуусу жана эмгекти сүйө билген, коммуникациялык жана өзүнүн кесиптик жана маданий деңгээлин өркүндөтүүгө умтулган ар тараптуу жана шайкеш өнүккөн инсанды калыптандыруу.

**3.5. Бүтүрүүчүлөрдүн кесипкөй ишмердүүлүгүнүн чөйрөсү.**

**570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен бүтүрүүчүлөрдүн кесипкөй ишмердүүлүгүнүн чөйрөсү өзүнө төмөнкүлөрдү камтыйт:

- ар кандай формадагы, стилдеги жана жанрлардагы хореографиялык оюндарды түзүү жана иштетүү;

- маданият жана хореографиялык өнөр жагында маданий-агартуу ишмердигин жүргүзүү;

- аткаруу жана балет-театр өнөрү жагында чыгармачылык, уюштуруучулук жана менеджердик ишмердикти, маданиятты башкаруу органдарында иш алып баруу, ошондой эле репетициялык жана концерттик ишмердик жүргүзүү.

 Бүтүрүүчүлөрдүн билиминин жана алган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

**3.6. 570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүүменен бүтүрүүчүлөрдүн кесиптик ишинин обьекттери болуп төмөнкүлөр саналат:

- көркөм-чыгармачылык ишмердик;

- окутулуп аткан сабактар концерттик-аткаруучулук ишмердик чөйрөсүндө аткаруучулук жөндөмдөргө ээ болуу;

- педагогикалык ишмердик;

- адистик боюнча усулдук жана изилдөө ишмердиги, ошондой эле даярдоо профилине ылайык сын, редакторлук, уюштуруу-башкаруу жана уюштуруу-чыгармачылык функцияларды аткаруу.

Бүтүрүүчүлөр негизинен даярдалган кесиптик ишмердиктин конкреттүү түрлөрү тийиштүү кесиптик стандарттын (бар болсо) негизинде же кызыкдар иш берүүчү менен бирдикте ЖОЖ иштеп чыккан билим берүү программасынын мазмунун аныктоого тийиш.

**3.7. Бүтүрүүчүлөрдүн кесиптик ишмердүүлүгүнүн түрлөрү.**

**570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен бүтүрүүчү кесипкөй иштин төмөнкү багыттарына даярдыкта болушу керек:

- көркөм-чыгармачылык ишмердик;

- окутулуп жаткан сабактар чөйрөсүндө аткаруучулук жөндөмдөргө ээ болуу, концерттик-аткаруучулук ишмердик;

- педагогикалык ишмердик;

- адистик боюнча усулдук жана изилдөөчүлүк ишмердик, ошондой эле даярдалган профилге ылайык сын, редактордук, уюштуруу-башкаруу жана уюштуруу-чыгармачылык функцияларды аткаруу.

Бүтүрүүчүлөр негизинен даярдалган кесиптик ишмердиктин конкреттүү түрлөрү тийиштүү кесиптик стандарттын (бар болсо) негизинде же кызыкдар иш берүүчү менен бирдикте ЖОЖ иштеп чыккан билим берүү программасынын мазмунун аныктоого тийиш.

**3.8. 570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүүмененбүтүрүүчүлөрдүн кесиптик ишмердүүлүгүнүн милдеттери кесиптик ишмердүүлүктүн түрлөрүнө ылайык көркөм-чыгармачылык, көркөм өнөр жана маданият жагында төмөнкү кесиптик милдеттерди чечүүгө тийиш:

- ар кандай жанрдагы, формадагы, драматургиядагы (көп актылуу жана бир актылуу спектаклдер, хореографиялык миниатюралар, эстрадалык номерлер) оюндарды классикалык жана заманбап билдирүү каражаттарын пайдалануу менен жаратуу жөндөмүнө ээ болуу;

- дүйнөнү сезимталдык-көркөмдүк менен кабылдоого, образдуу ой жүгүртүүгө карата өнүккөн жөндөмдүүлүккө ээ болуу;

- ачык байкалган чыгармачылык фантазияга, ыргакты өтө сезе билүү жана музыкалык угуу, композиция жана көркөм форманы сезе билип, педагогикалык жана уюштуруучулук жөндөмгө ээ болуу;

- чыгармачы-өндүрүштүк ишмердикке жетекчилик кылуу жөндөмүнө ээ болуу;

- кесипкөй чыгармачылык жамаатта көркөм ойду жүзөгө ашыруу тажрыйбасына ээ болуу;

- адистиги боюнча усулдук жана изилдөө ишмердиги жагында музыка өнөрүндө усулдук жана изилдөө иштери аткаруу, көркөм-педагогикалык, аткаруучулук жана тарыхый процесстердин натыйжаларына баа берүүгө багытталган контролдук иш-чараларды жүзөгө ашыруу.

Бүтүрүүчүлөрдүн кесиптик ишмердигинин милдеттери (кызыкдар иш берүүчүлөрдүн катышуусу менен иштелип чыгат)(\*).

Адистин кесиптик ишмердигинин милдеттери. (милдеттер 3.7-п саналып өткөн кесиптик ишмердиктин түрлөрүнө ылайык көрсөтүлөт).

(\*) даярдоо багыты боюнча бүтүрүүчүлөр даярдалууга тийиш болгон кесиптик ишмердиктин милдеттеринин тизмеси негизинен кесиптик ишмердиктин жана кесиптик стандарттын тийиштүү жактарындагы квалификациялык талаптардан (бар болсо) алынат. Эгерде алар жок болсо кесиптик ишмердиктин милдеттеринин тизмеси иш берүүчүлөрдүн милдеттүү катышуусу менен ЖКБ МБС долбоорун иштеп чыгуучулар тарабынан түзүлүүгө тийиш.

**4. НББПны ишке ашыруу шарттарына каратат жалпы талаптар**

**4.1. НББПны ишке ашырууда ЖОЖдордун укуктарына жана милдеттерине карата жалпы талаптар**

ЖОЖдор адистик боюнча НББПны өз алдынча иштеп чыгышат. НББП Кыргыз Республикасында адистиктер боюнча тийиштүү мамлекеттик билим берүү стандартынын негизинде иштелип чыгат жана ЖОЖдун окумуштуулар кенеши тарабынан бекитилет.

ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен кеминде 5 жылда бир жолу жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегияны иштеп чыгууда;

- билим берүү программаларына мониторинг жүргүзүүдө, мезгил-мезгили менен рецензиялоодо;

- так макулдашылган критерийлердин негизинде студенттердин билимдеринин жана жөндөмүнүн деңгээлин, бүтүрүүчүлөрдүн компетенцияларына объективдүү баа берүү жол-жоболорун иштеп чыгууда;

- окутуучулар курамынын сапатын жана компетенттүүлүгүн камсыз кылууда;

- бардык жүзөгө ашырылуучу билим берүү программаларынын жетиштүү ресурстарын, аларды пайдалануунун натыйжалуулугун, анын ичинде окутуучуларды сурамжылоо жолу менен контролдоону камсыз кылууда;

- өз ишмердүүлүгүнө (стратегияга) баа берүү жана башка билим берүү мекемелери менен салыштыруу үчүн макулдашылган критерийлер боюнча өзүн-өзү изилдөөнү туруктуу өткөрүүдө.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар ЖОЖдун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББПны иштеп чыгууда жогорку окуу жайынын бүтүрүүчүлөрүнүн социалдык-инсандык компетенцияларын түзүүдө (мисалы, социалдык өз ара аракеттенүү компетенциялары, өзүн-өзү уюштуруу жана өзүн-өзү башкаруу, системалык-ишмердүүлүк мүнөзү) жогорку окуу жайынын мүмкүнчүлүктөрү аныкталышы керек. Жогорку окуу жайы инсандын ар тараптуу өнүгүүсү үчүн зарыл анын социалдык-маданий чөйрөсүн калыптандырууга тийиш.

Жогорку окуу жайы студенттик өз алдынча башкарууну, студенттердин коомдук уюмдардын, спорттук жана чыгармачыл клубдардын, студенттик илимий коомдордун ишине катышуусун кошуп алганда окуу процессинин социалдык-тарбиялоо компонентин өнүктүрүүгө өбөлгө түзүүгө милдеттүү.

 4.1.4. Жогорку окуу жайларынын НББПсы студент тандаган сабактардан турууга тийиш. Студенттин каалоосу боюнча сабактарды түзүүнүн тартибин ЖОЖдун окумуштуулар кеңеши аныктайт.

4.1.5. Жогорку окуу жайы студенттерге окутуунун өз программасын түзүүгө катышууга реалдуу мүмкүнчүлүктү камсыз кылуусу керек.

4.1.6. Жогорку окуу жайы НББПны түзүүдө студенттердин укуктары жана милдеттери менен аларды тааныштырууга милдеттүү, студенттер тандаган сабактар алар үчүн милдеттүү экендигин, ал эми алардын суммалык эмгекти талап кылышы окуу планы менен каралгандан аз болбошу керек.

**4.2. НББП жүзөгө ашырууда студенттердин укуктарына жана милдеттерине жалпы талаптар.**

4.2.1. Студенттин тандоосу боюнча НББПда каралган окуу сабактарын өздөштүрүүгө студенттер бөлүнгөн окуу саатынын көлөмүнүн чектеринде конкреттүү сабактарды тандоого укуктуу.

4.2.2. Студент жеке өзүнүн билим алуу траекториясын түзүүдө сабакты тандоо жана анын даярдоо профилинин (адистешүүсү) келечектеги мүнөзүнө таасири боюнча жогорку окуу жайында консультация алууга укуктуу.

4.2.3. Студенттер НББПны өздөштүрүүдө СЖКны өнүктүрүү жагында натыйжаларга жетишүү максатында студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, студенттик илимий коомдордун ишинде катышууга милдеттүү.

4.2.4. Студенттер жогорку окуу жайынын НББПда каралган бардык тапшырмаларды белгиленген мөөнөттө аткарууга милдеттүү.

 4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат деп белгиленет.

Күндүзгү окуу формасында жумасына аудиториялык сабактардын көлөмү ЖКББнын деңгээлин жана даярдоонун багытынын өзгөчөлүгүн эске алып, мамлекеттик билим берүү стандарты менен аныкталат жана ар бир окуу сабагын үйрөнүүгө бөлүнгөн жалпы көлөмдүн 35 пайызын түзөт.

Окуу сабактары боюнча өз алдынча иштөөгө бөлүнгөн сааттарга ушул окуу сабактары (модуль) боюнча сынакка даярданууга каралган убакыт кошулат.

4.4. Окутуунун күндүзгү-сырттан окутуу (кечки) формасында аудиториялык сабактардын көлөмү жумасына 16 сааттан кем болбоого тийиш.

4.5. Окутуунун сырттан окуу формасында студентке окутуучунун жылына кеминде 160 сааттык көлөмдө сабак өтүү мүмкүнчүлүгү камсыз кылынышы керек.

4.6. Окуу жылындагы каникул убактысынын жалпы көлөмү 7-10 жуманы, анын ичинде кыш мезгилинде кеминде эки жуманы түзөт.

**5. Адистик боюнча НББПга карата талаптар**

**5.1. Адистик боюнча НББП өздөштүрүүнүн натыйжаларына карата талаптар**.

**570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүүмененбүтүрүүчү НББПнын максаттарына жана ушул ЖКБ МБСнын 3.4 жана 3.8-пункттарында көрсөтүлгөн кесиптик ишмердүүлүктүн милдеттерине ылайык төмөнкү компетенцияга ээ болууга тийиш:

**а) Универсалдуу**

**Жалпы илимий компетенциялар (ЖИК)**

**ЖИК-1.** Дисциплиналар аралык жана инновациялык мамилелердин негизинде социалдык, дүйнөгө болгон көз караш жана жеке маанилүү көйгөйлөрдү чечүүгө, социалдык адилеттүүлүктү камсыздоого, демократиялык коомдун жарандык баалуулуктарын өнүктүрүүгө багытталган стратегиялык маселелерди чечүүгө жана талдоого жөндөмдүү;

**ЖИК-2**. Заманбап жана маалыматтык технологияларды колдонуу аркылуу өз алдынчалуулуктун жогору деңгээли менен жаңы билимдерди алууга жөндөмдүү;

**ЖИК-3.** Изилдөөчүлүк ишмердүүлүктүн базалык ыкмаларын колдонуу менен салттуу ыкмаларды түшүнө билүүгө жана колдонууга жана аларды жүзөгө ашыруу ыкмаларын таба билүүгө жана долбоорлордун үстүндө иштөөдө алардын ишине катышууга жөндөмдүү;

**ЖИК-4.** Көркөм өнөрдө, илимде, техникада жана кесиптик чөйрөдө жаңы кубулуштардын социалдык жана маданий натыйжаларын талдай билүүгө жана баалоого жөндөмдүү;

**ЖИК-5**. Өз эмгегине илимий негизде баа берүүгө, өз ишмердигинин натыйжаларынын өз алдынчалуулугуна жогорку даражада баа берүүгө жөндөмдүү.

**Инструменталдык компетенциялар (ИК)**

**ИК-1.** Профилдик жана аралаш тармактардын деңгээлинде мамлекеттик, расмий жана бир чет тилде кесиптик дискуссияларды жүргүзүүгө жөндөмдүү;

**ИК-2.** Инновациялык жана илимий ишмердикте колдонуу үчүн маалыматтык технологияларды жана ири маалыматтарды колдонуу менен жаңы билимдерди иштеп чыгарууга жөндөмдүү;

**ИК-3.** Кесиптик ишмердикте ишкердик билими менен ыкмаларды колдонууга жөндөмдүү;

**ИК-4.** Уюштуруу-башкаруучулук ишти жүргүзүүгө жана чыгармачылык иш-чараларды (фестивалдарды, конкурстарды, концерттерди) өткөрүү менен байланышкан ишти жүзөгө ашырууга жөндөмдүү.

**Социалдык-инсандык компетенциялар (ЖМК)**

**ЖМК-1.** Максатына жетүү үчүн эксперттик /кесиптик топтордун/уюмдардын ишмердүүлүгүн уюштурууга жөндөмдүү;

**ЖМК-2**. Компетенциялардын ар кандай түрлөрүн таба билүү, ошондой эле алган билим жана жөндөмдүүлүктөрдүн пайдалана билүүгө жөндөмдүү.

**б) Кесиптик компетенциялар (КК)**

**КК-1.** Музыкалык өнөрдү тарыхый контекстте көркөм өнөрдүн жана адабияттын башка түрлөрү, конкреттүү тарыхый мезгилдин диний, философиялык, эстетикалык идеялары менен өнүктүрүүгө сын көз менен ой-жүгүртүүгө жөндөмдүү

**КК-2.** Көркөм өнөрдүн эстетикалык негиздерин түшүнүүгө жөндөмдүү;

**КК-3**. Музыкалык-хореографиялык тилдин негизги компоненттерин аныктоого жана ал билимдерди нота жана балеттик текстти сабаттуу жана таасын окуп берүү үчүн пайдаланууга жөндөмдүү;

**КК-4.** Тарыхый контекстте хореографиялык өнөрдүн жана илимдин өнүгүшүнүн мыйзам ченемдүүлүгүн жана көркөм өнөрдүн башка түрлөрү менен байланыштуулугун аңдап-түшүнүүгө жөндөмдүү;

**КК-5.** Көркөм өнөрдүн, театрдын жаралгандан баштап азыркы учурга чейинки тарыхы боюнча туруктуу билимдерге ээ болууга жөндөмдүү;

**КК-6.** Тийиштүү илимий маселелер боюнча ой-жүгүртүүлөрдү калыптандыруу үчүн зарыл маалыматтарды топтоого жана интерпретациялоого жөндөмдүү;

**КК-7.** Хореографиялык өнөр, маданият жана педагогика менен байланышкан сабактарды берүүгө жөндөмдүү;

**КК-8.** Окуу процессин пландаштырууга, илимий-усулдук ишти жүргүзүүгө, усулдук материалдарды иштеп чыгууга, ар кандай педагогикалык системаларды жана ыкмаларды талдоого, өз педагогикалык принциптерди жана окутуу ыкмаларын түзүүгө жөндөмдүү;

**КК-9.** Ачык байкалган чыгармачылык фантазияга, ыргакты өтө сезе билүү жана музыкалык угуу, композиция жана көркөм форманы сезе билип, педагогикалык жана уюштуруучулук жөндөмгө ээ;

**КК-10.** Атайын адабиятта, көркөм өнөрдүн даярдоо тармагы боюнча да, ошондой эле тектеш жактарында багыт алууга жөндөмдүү;

**КК-11.** Композитордун стилине ылайык нота текстин сабаттуу окуй билүүгө, музыкалык чыгарманын негизги идеясын түшүнүүгө жөндөмдүү;

**КК-12** Чыгармачылык-өндүрүштүк ишмердикке жетекчилик кылуу жөндөмүнө ээ;

**КК-13.** Маалыматтык маркетингге катышууга жөндөмдүү;

**КК-14.** Кесиптик түшүнүктөрдү жана терминологияны колдонууга жөндөмдүү;

**КК-15.** Социалдык-маданий чөйрөнү, анын ичинде көрүүчүлөр (угуучулар) аудиториясын иликтөө үчүн изилдөөлөрдү жүргүзүүгө жөндөмдүү;

**КК-16.** Маалыматтарды алуунун, сактоонун, кайра иштетүүнүн негизги усулдарына, ыкмаларына, маалыматты башкаруу каражаты катары компьютер менен иштөө ыкмаларына ээ болууга жөндөмдүү;

**КК-17.** Хореографиялык мурастын, бий-фольклордук чыгармачылыктын үлгүлөрүн чогултууга, изилдөөгө жана сактоого чыгармачылык акцияларды өткөрүүгө байланышкан иштерди уюштурууга жөндөмдүү;

**КК-18.** Кеңири балеттик репертуарга өз алдынча ээ болууга жөндөмдүү;
**КК-19.** Кесиптик даярдыктын ар кандай этаптарында ар кандай курактагы окуучуларды окутууга жөндөмдүү;

**КК-20.** Классикалык хореографиялык мурастар жана хореография жана (же) балеттик-театр өнөрүнүн чыгармаларын жаратууда, аткарууда же коюуда тарыхый маселелер боюнча консультацияларды уюштурууга жөндөмдүү;

**Кесиптик-адистештирилген компетенциялар (КАК):**

**КАК-1.** Классикалык, дуэттик, - элдик-оюн, тарыхый-тиричилик бийлеринин, хореографиянын заманбап түрлөрүнүн күчтүү каражаттарын колдонууга жөндөмдүү;

**КАК-2**. Классикалык хореографиялык мурастын чыгармаларын жана заманбап репертуарды жүзөгө ашырууга жөндөмдүү;

**КАК-3.** Хореографиялык чыгармаларды аткаруу же музыкалык-театр чыгармаларын коюу процессин талдоого жана сынга алууга, ар башка аткаруучулук интерпретацияларды салыштырып талдай билүүгө жөндөмдүү;

**КАК-4.** Дүйнөнү сезимталдык-көркөмдүк кабылдоо, образдуу ой-жүгүртүү боюнча өнүккөн жөндөмдөрүн колдонууга жөндөмдүү;

**КАК-5.** Маданият жана көркөм өнөр уюмдарынын ишмердигинин келечектеги жана учурдагы пландарын (репертуардык пландар, фестивалдардын, чыгармачылык конкурстардын) программаларын) иштеп чыгууга жөндөмдүү.

 Компетенциялардын тизмеси квалификациялардын улуттук алкагынын, квалификациялар менен кесиптик стандарттардын (бар болсо) тармактык-сектордук алкактарынын негизинде аныкталат.

**5.2. Адистик боюнча НББПнын түзүмүнө талаптар.**

Адистик боюнча НББПсы төмөнкүдой блокторду камтыйт:

1-блок "Сабактар (модулдар)";

2-блок "Практика".

3-блок "Мамлекеттик жыйынтыктоочу аттестация".

|  |  |
| --- | --- |
| Адистик боюнча НББПнын түзүмү | Адистик боюнча НББПнын жана анын блокторунун кредиттердегикөлөмү |
| 1-блок Сабактар (модулдар)"; | 1. Жалпы илимий цикл
2. Кесиптик цикл:

Баары | 30235265 |
| 2-блок | Практикалар | 20 |
| 3-блок | Мамлекеттик жыйынтыктоочу аттестация | 15 |
| Адистик боюнча НББПнын көлөмү | 300 (9000с) |

ЖОЖ мамлекеттик билим берүү стандартынын талаптарына ылайык адистик боюнча НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын адистик НББПнын ар бир блогуна тиешелүү эмгекти талап кылышын ЖОЖ улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

НББП ишке ашырууда ЖОЖ **570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүүпроцессин уюштуруу үчүн: музыка өнөрү жагында ЖКБ программалары боюнча окуп жаткандардан турган окуучулар хору, окуучулар оркестри, ошондой эле кесипкөй симфониялык оркестр (жеке өзүнүн же келишимдик шартта) болушу;

- окуу планында жеке сабактарга каралган окуу сааттарынын санынын 100 пайыз өлчөмүндө атайын класстар боюнча концертмейстрлик сааттар;

- окуу планында каралган убакыттын жалпы санынын 25 пайыз эсебинде хор жана оркестр үчүн иллюстратордук сааттар;

- **хореография өнөрү** классы боюнча жылдык сааттардын саны окутуунун бүткүл мезгилинин аралыгында жылына 40 окуу жумасы эсебинен, калган атайын сабактар боюнча – 35 окуу жумасы эсебинен саналат.

Мамлекеттик жыйынтыктоочу аттестациялоо төмөнкү мамлекеттик сынактарды камтыйт: 1 балеттик спектаклди же концерттик хореографиялык программаны коюу, 2 балетмейстрдин өнөрү.

**5.2.1.** Адистик боюнча НББП гуманитардык циклдин милдеттүү дисциплиналарын, социалдык жана экономикалык циклди жүзөгө ашырууну камсыз кылууга тийиш, алардын тизмеси жана эмгекти талап кылышы Кыргыз Республикасынын билим берүү жана илим жагындагы ыйгарым укуктуу мамлекеттик орган тарабынан аныкталат. Аталган сабактардын мазмуну жана ишке ашыруу тартиби тиешелүү адистик боюнча ЖКББ мамлекеттик билим берүү стандарты менен белгиленет;

Кеминде 360 саат көлөмүндө дене тарбия жана спорт боюнча сабактар өздөштүрүү үчүн милдеттүү болуп саналат, бирок кредиттерге которулбайт жана адистик боюнча НББПнын көлөмүнө киргизилбейт.

**5.2.2.** "Практика" 2-блогу окуу (таанышуу, технологиялык, илим-изилдөө иши) жана өндүрүштүк (долбоордук, эксплуатациялык педагогикалык жана илим-изилдөө иши) практикаларды камтыйт.

ЖОЖ бир же бир нече типтеги практиканы тандоого укуктуу, ошондой эле белгиленген кредиттердин чегинде практиканын кошумча тибин белгилей алат.

**5.2.3.** "Мамлекеттик аттестация" 3-блогу мамлекеттик сынактарды тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

**5.2.4.** Адистик боюнча НББПнын алкагында милдеттүү жана элективдүү бөлүк бөлүп көрсөтүлөт.

Адистик боюнча НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу сабактар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү адистик боюнча НББПнын жалпы көлөмүнөн 70 пайыздан ашпоого тийиш.

Адистик боюнча НББПнын элективүү бөлүгүндө студенттер тиешелүү багыт боюнча сбактарды тандай алышат, ошондой эле башка адистик боюнча НББПнын сабактарын тандоого жол берилет.

**5.2.5.** ЖОЖ ден соолугунун мүмкүнчүлүгү чектелүү адамдарга (алардын арызы боюнча) ден -соолугунун абалы боюнча окууга каршы көрсөтмөлөр каралган НББПдан тышкары, адистерди даярдоонун негизги билим берүү программасы боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык жатыгуусун камсыз кылат.

**5.3. 570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен адистик боюнча НББП жүзөгө ашыруунун шарттарына карата талаптар.

**5.3.1. Окуу процессин кадрлар менен камсыз кылуу.**

Адистерди даярдоонун негизги билим берүү программасын ишке ашыруу окуткан дисциплинанын профилине ылайык базалык билими бар, илимий-усулдук иш менен системалуу түрдө алектенген педагогикалык кадрлар тарабынан камсыз кылынышы керек, алар ардактуу наамдары (эмгек сиңирген жана эл артисти, эл аралык конкурстардын лауреаты) бар окутуучулар тарабынан жүргүзүлөт. алар дисциплиналардын жалпы санын \_\_\_\_\_40\_\_ пайызын түзүшү керек.

 Штаттык окутуучулардын бөлүгү билим берүү программанын окутуучуларынын жалпы санынын 70% кем эмес. Студент/окутуучу өз ара катышы 1:4 ашык эмес.

**5.3.2. Окуу процессин окуу-усулдук жана маалыматтык жактан камсыз кылуу.**

Адистерди даярдоодо НББП ишке ашыруу бир студентке 1 нускадан кем эмес китептер жана окуу-усулдук куралдар менен камсыз кылуу эсебинен алганда НББП сабактарынын толук тизмеси боюнча түзүлгөн маалыматтык жана китепканалык фонддорго ар бир студенттин жеткиликтүүлүгү менен камсыз кылынышы керек.

Жогорку курстардын студенттери үчүн ата-мекендик жана чет өлкөлүк ЖОЖдор, ишканалар жана уюмдар менен маалыматты тез арада алмашуу мүмкүнчүлүгү камсыз кылынышы керек.

Жогорку окуу жайынын билим берүү программасы жеке жана практикалык сабактарды (түзүлүүчү компетенцияларды эске алуу менен аныкталат) камтышы 1:1 болот, ошондой эле электрондук китептер менен камсыз кылуу керек.

**5.3.3. Окуу процессин материалдык-техникалык жактан камсыз кылуу.**

Адисти даярдоонун негизги билим берүү программаларын ишке ашырып жаткан жогорку окуу жайы колдонуудагы тийиштүү санитардык жана өрткө каршы эрежелерге жана ченемдерге ылайык студенттерге жогорку окуу жайынын окуу планы менен каралган жеке жана практикалык сабактар аралык даярдоонун жана илимий-изилдөө иштеринин бардык түрлөрүн өткөрүүнү камсыз кылган материалдык-техникалык базага ээ болууга милдеттүү. Бир студентке (чарчы м.) пайдалуу аянт эки кезметтүү сабактардын эсеби менен -13. Жыйындар залы, спорттук залы, ашкана, медпункт, китепкана-1, окуу залы-1.

Жогорку окуу жайында белгиленген билим берүү программасын жүзөгө ашырууга мүмкүндүк бере турган практикалык жана лабароториялык сабактарды өтүү үчүн жабдылган окуу кабинеттери, компьютердик класстары, объекттери болушу керек.

Адистерди даярдоонун НББП жүзөгө ашыруу үчүн зарыл болгон минималдуу материалдык-техникалык камсыздоонун тизмеси төмөнкүлөрдү камтыйт: атайын жабылган кабинеттер жана аудиториялар, концерттик залдар (Чоң ана Кичине), үн жазуучу студия -1, фонотека-1.

**5.3.4. Бүтүрүүчүлөрдү даярдоонун сапатын баалоо**

Жогорку окуу жайы даярдыктын сапатынын кепилдигин төмөнкү жолдор менен камсыз кылышы керек:

- иш берүүчүлөрдүн өкүлдөрүн тартуу менен бүтүрүүчүлөрдүн даярдыгынын сапатын камсыз кылуу боюнча стратегияны иштеп чыгуу;

- билим берүү программаларын мезгил-мезгили менен рецензиялоо;

- окуп жаткандардын билим деңгээлин жана жөндөмдүүлүктөрүн, бүтүрүүчүлөрдүн компетенцияларын баалоонун обьективдүү жол-жоболорун иштеп чыгуу;

- окутуучулар курамынын компетенттүүлүгүн камсыз кылуу;

- коомчулукка өз ишмердигинин натыйжалары, пландары, инновациялар жөнүндө маалымдоо.

Негизги билим берүү программалардын сапатын баалоо окуп жаткандардын жетишкендиктерине учурдагы контролдукту, аралык аттестациялоону жана бүтүрүүчүлөрдү жыйынтыктоочу мамлекеттик аттестациялоону камтышы керек.

Ар бир сабак боюнча билимдерди учурдагы жана аралык контролдоонун конкреттүү формалары жана жол-жоболору жогорку окуу жайы тарабынан өз алдынча иштелип чыгат жана окутуунун биринчи айынын ичинде окуп жаткандарга маалымат үчүн жеткирилет.

Окуп жаткандарды тийиштүү НББП талаптарына этап-этап боюнча алардын жеке жетишкендиктерине ылайыктуулугун аттестациялоо үчүн (жетишкендиктерге учурдагы контролдоо жана аралык аттестациялоо) типтүү тапшырмаларды, академиялык концерттерди, билимин, көндүмдөрдү жана ээ болгон компетенциялардын деңгээлин баалоого мүмкүндүк берүүчү тесттерди жана контролдоо ыкмаларын камтыган баалоочу каражаттардын фонду түзүлөт. Баа берүүчү каражаттардын фонддору ЖОЖ тарабынан иштелип чыгат жана бекитилет.

ЖОЖ окуп жаткандардын жетишкендиктерин учурдагы контролдоо жана аралык аттестациялоо программаларын алардын келечектеги кесиптик ишинин шарттарына максималдуу жакындатуу үчүн шарттарды түзүлүшү керек, бул үчүн конкреттүү сабактардын окутуучуларынан тышкары тышкы эксперттер катары аралаш сабактарды окуткан окутуучулар жигердүү тартылышы керек.

Окуп жаткандарга жалпысынан окуу процессинин мазмунуна, уюштурулушуна жана сапатына, ошондой эле айрым окутуучулардын ишине баа берүү мүмкүнчүлүгү берилиши керек. Жыйынтыктоочу Мамлекеттик аттестациялоо бүтүрүүчү квалификациялык ишти коргоону жана Мамлекеттик сынактарды камтыйт.

Бүтүрүүчү квалификациялык иштин мазмунуна, көлөмүнө жана структурасына талаптар, ошондой эле мамлекеттик сынактарга талаптар жогорку окуу жайы тарабынан аныкталат.

**570018 Хореография режиссурасы** адистиги боюнча бүтүрүүчүгө “**адис**” деген академиялык даража жана **“режиссер-балетмейстр”** деген квалификация берүү менен ушул стандарт базалык ЖОЖдун – Калый Молдобасанов атындагы Кыргыз Улуттук консерваториясынын алдындагы маданият жана көркөм өнөр жагындагы билим берүү боюнча Окутуу-усулдук бирикмеси тарабынан иштелип чыккан.

**ОУБ төрагасы С.Р.Исмаилова**

**ОУБ мүчөлөрү:**

* 1. Жещинский А.Н. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Дюшалиев К.Ш. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Молдобакиров З.А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Нурмаметов Р.Г . \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-
	5. Конушева Г.Н. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-
	6. Слензак З.З. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Шалтакбаев Ч.Ж \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. Исин С.Ж. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	9. Тимошенко В.Г. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	10. Мураталиева А.К. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	11. Сарлыков Р.Т. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

..